sukhrobnurali/uzbek-legal-corpus huggingface dataset:
Oʻzbekiston Respublikasi Hukumatiniig ayrim qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzvinosanoat-xolding” aksiyadorlik jamiyati faoliyatini takomillashtirishga doir qoʻshimcha chora-tadbirlar toʻgʻrisida” 2017-yil 23-avgustdagi PQ-3239-son qarori)
(resolution, 2017-10-30)

Oʻzbekiston Respublikasi Prezidentining “Oʻzvinosanoat-xolding” aksiyadorlik jamiyati faoliyatini takomillashtirishga doir qoʻshimcha chora-tadbirlar toʻgʻrisida” 2017-yil 23-avgustdagi PQ-3239-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin. 1. Vazirlar Mahkamasining “Oʻzmevasabzavotuzumsanoat-xolding” xolding kompaniyasi faoliyatini takomillashtirish chora-tadbirlari toʻgʻrisida” 2000-yil 4-martdagi 78-son qarorining 3, 4 va 7-bandlari. 2. Vazirlar Mahkamasining “Etil spirti chiqaruvchi korxonalarni boshqarish tuzilmasini takomillashtirish toʻgʻrisida” 2004-yil 15-yanvardagi 21-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2006-yil 24-martdagi 51-son qaroriga ilovaning 14-bandi (Oʻzbekiston Respublikasi QT, 2006-y., 3-son, 23-modda).
Mahalliy davlat hokimiyati organlari tomonidan qabul qilinadigan normativ-huquqiy hujjatlar loyihalarini tayyorlash, yuridik-texnik rasmiylashtirish va huquqiy ekspertizadan oʻtkazish tartibi toʻgʻrisidagi yoʻriqnomaga oʻzgartirishlar kiritish haqida
(order, 2021-11-18)

Oʻzbekiston Respublikasining 2017-yil 14-sentabrdagi OʻRQ-446-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish, shuningdek ayrim qonun hujjatlarini oʻz kuchini yoʻqotgan deb topish toʻgʻrisida”gi Qonuniga hamda Oʻzbekiston Respublikasi Prezidentining 2017-yil 9-oktabrdagi PF-5199-son “Fermer, dehqon xoʻjaliklari va tomorqa yer egalarining huquqlari va qonuniy manfaatlarini himoya qilish, qishloq xoʻjaligi ekin maydonlaridan samarali foydalanish tizimini tubdan takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi adliya vazirining 2013-yil 1-fevraldagi 29-mh-son buyrugʻi (roʻyxat raqami 2420, 2013-yil 1-fevral) (Oʻzbekiston Respublikasi qonun hujjatlari toʻplami, 2013-y., 5-son, 65-modda) bilan tasdiqlangan Mahalliy davlat hokimiyati organlari tomonidan qabul qilinadigan normativ-huquqiy hujjatlar loyihalarini tayyorlash, yuridik-texnik rasmiylashtirish va huquqiy ekspertizadan oʻtkazish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Yuridik xizmatlarning faoliyatini muvofiqlashtirish va metodik taʼminlash boshqarmasi hamda Huquqiy targʻibot va axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishini va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin. 1. 62-banddagi “fermerlar kengashlari” degan soʻzlar “fermer, dehqon xoʻjaliklari va tomorqa yer egalari kengashlari” degan soʻzlar bilan almashtirilsin. 2. 4, 41 va 42 -ilovalardagi “ikki kundan kechikmay” degan soʻzlar “bir kun ichida” degan soʻzlar bilan almashtirilsin.
“Sport hakamlari va sport hakamlarining malaka toifalarini berish tartibi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish haqida
(order, 2017-10-27)

Oʻzbekiston Respublikasining “Jismoniy tarbiya va sport toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2017-yil 16-martdagi 148-son “Oʻzbekiston Respublikasi Jismoniy tarbiya va sport davlat qoʻmitasi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Jismoniy tarbiya va sport davlat qoʻmitasi qaror qiladi: 1. Oʻzbekiston Respublikasi madaniyat va sport ishlari vazirining 2016-yil 6-yanvardagi 27-son “Sport hakamlari va sport hakamlarining malaka toifalarini berish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2761, 2016-yil 5-fevral) (Oʻzbekiston Respublikasi qonun hujjatlari toʻplami, 2016-y., 5-son, 51-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Xalq taʼlimi vazirligi, Mudofaa vazirligi, Ichki ishlar vazirligi, Oʻzbekiston Kasaba uyushmalari Federatsiyasi hamda Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Sirdaryo viloyatining Boyovut tumanida eksportbop meva-sabzavot mahsulotlari yetishtirish, saqlash va qayta ishlashga ixtisoslashtirilgan zamonaviy agrokompleks faoliyatini kengaytirish toʻgʻrisida
(resolution, 2017-10-24)

Sirdaryo viloyatining Boyovut tumanida qishloq xoʻjaligi infratuzilmasini rivojlantirish, hududda eksportbop meva-sabzavot mahsulotlari yetishtirish, saqlash va qayta ishlashni yanada kengaytirish hamda ushbu yoʻnalishga ixtisoslashtirilgan zamonaviy agrokompleks faoliyatini kengaytirish maqsadida Vazirlar Mahkamasi qaror qiladi: 1. Quyidagilar: Sirdaryo viloyatining Boyovut tumanidagi qishloq xoʻjaligi texnikasini saqlash, ularga servis xizmati koʻrsatish va qishloq xoʻjaligi mahsulotlari yetishtirishga ixtisoslashtirilgan “Boyovut tezkor madad” masʼuliyati cheklangan jamiyatiga (keyingi oʻrinlarda jamiyat deb ataladi) Oʻzbekiston Respublika tovar-xomashyo birjasi aksiyadorlik jamiyati (keyingi oʻrinlarda “OʻzRTXB” AJ deb ataladi) tomonidan 2,8 mlrd soʻmlik moliyaviy yordam koʻrsatilganligi; “OʻzRTXB” AJning moliyaviy yordam mablagʻlari uning jamiyat ustav fondidagi ulushi sifatida kiritilishi toʻgʻrisida jamiyatning qarori qabul qilinganligi maʼlumot uchun qabul qilinsin. 2. “OʻzRTXB” AJ tomonidan jamiyatga ajratilgan moliyaviy yordam mablagʻlari jamiyatning ustav fondiga yoʻnaltirilishi yoʻli bilan “OʻzRTXB” AJ jamiyatning ishtirokchisi boʻlishiga rozilik berilsin. 3. “OʻzRTXB” AJ Sirdaryo viloyati hokimligi bilan birgalikda bir hafta muddatda jamiyatning taʼsis hujjatlariga tegishli oʻzgartirishlar kiritilishini taʼminlasin. 4. “OʻzRTXB” AJ: jamiyat negizida zamonaviy agrokompleks tashkil qilishni va yuqori texnologiyalar bilan jihozlangan meva-sabzavot mahsulotlarini qayta ishlash, konservatsiya qilish hamda saqlash loyihalari amalga oshirilishi yoʻlga qoʻyilishini; agrokompleksning eksport salohiyatini yanada oshirish va yangi ish oʻrinlar yaratish boʻyicha 2017-2018-yillarga moʻljallangan chora-tadbirlar rejasini ishlab chiqsin va tasdiqlasin hamda amalga oshirilishini taʼminlasin. 5. Sirdaryo viloyati hokimligi jamiyat negizida yangi istiqbolli loyihalarni amalga oshirish maqsadida qoʻshimcha yer maydonlarini belgilangan tartibda ajratsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov, Sirdaryo viloyati hokimi Gʻ.Gʻ. Mirzayev va Oʻzbekiston Respublika tovar-xomashyo birjasi aksiyadorlik jamiyati boshqaruvi raisi vazifasini vaqtincha bajaruvchi A.R. Nagayev zimmasiga yuklansin.
“Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qarorning 13-ilovasini oʻz kuchini yoʻqotgan deb topish haqida
(resolution, 2017-10-24)

Oʻzbekiston Respublikasining Bojxona kodeksi va Oʻzbekiston Respublikasi Vazirlar Mahkamasining 2017-yil 18-sentabrdagi 742-son “Davlat foydasiga voz kechish bojxona rejimiga joylashtirilgan tovarlarni davlat mulkini boshqarish boʻyicha vakolatli organga topshirish tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 30-martdagi 01-02/12-19-son “Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qarorning (roʻyxat raqami 2778, 2016-yil 12-aprel) (Oʻzbekiston Respublikasi qonun hujjatlari toʻplami, 2016-y., 15-son, 155-modda) 13-ilovasi oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining baʼzi hujjatlariga oʻzgartish kiritish, shuningdek, ayrimlarini oʻz kuchini yoʻqotgan deb hisoblash toʻgʻrisida
(decree, 2024-04-27)

Oʻzbekiston Respublikasi Prezidentining “Tadbirkorlik faoliyatini rivojlantirishni qoʻllab-quvvatlash davlat jamgʻarmasini tashkil etish toʻgʻrisida” 2017-yil 17-avgustdagi PQ-3225-sonli qaroriga muvofiq: 2. Oʻzbekiston Respublikasi Prezidentining ayrim hujjatlari ilovaga muvofiq oʻz kuchini yoʻqotgan deb hisoblansin. 3. Vazirlik va idoralar bir oy muddatda oʻzlari qabul qilgan normativ-huquqiy hujjatlarni ushbu Farmonga muvofiqlashtirsin. 4. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchkorov va Oʻzbekiston Respublikasi moliya vaziri B.A. Xodjayev zimmasiga yuklansin. 1. Oʻzbekiston Respublikasi Prezidentining 2017-yil 6-iyuldagi PQ-5111-sonli “Oʻzbekiston Respublikasi Prezidentining baʼzi hujjatlariga oʻzgartishlar va qoʻshimcha kiritish, shuningdek, ayrimlarini oʻz kuchini yoʻqotgan deb hisoblash toʻgʻrisida”gi Farmoni 1-ilovasining 20-bandi. 2. Oʻzbekiston Respublikasi Prezidentining “Kichik tadbirkorlikni rivojlantirish Kafolat jamgʻarmasini tashkil etish toʻgʻrisida” 2017-yil 10-fevraldagi PQ-2768-sonli qarori. 3. Oʻzbekiston Respublikasi Prezidentining “Toshkent shahrida kichik sanoat zonalarini tashkil etish toʻgʻrisida” 2017-yil 18-maydagi PQ-2973-sonli qarorining 11 — 13-bandlari.
Buyrak va (yoki) jigar boʻlagi hamda gematopoetik suyak koʻmigi oʻzak hujayralarini transplantatsiya qilish tartibi toʻgʻrisidagi vaqtinchalik nizomni tasdiqlash haqida
(resolution, 2025-12-16)

Surunkali buyrak va jigar hamda qon hosil qilish tizimi kasalliklarining terminal bosqichidagi bemorlarni yuqori texnologiyali ixtisoslashtirilgan tibbiy yordam bilan taʼminlash, shuningdek, respublikada transplantatsiya jarrohlik amaliyotlarini keng joriy etishni tashkil qilish maqsadida Vazirlar Mahkamasi qaror qiladi: 1. Buyrak va (yoki) jigar boʻlagi hamda gematopoetik suyak koʻmigi oʻzak hujayralarini transplantatsiya qilish tartibi toʻgʻrisidagi vaqtinchalik nizom ilovaga muvofiq tasdiqlansin. 2. Vaqtinchalik nizomning amal qilish vaqti — “Inson organlari, toʻqimalari va (yoki) hujayralarini transplantatsiya qilish haqida”gi Oʻzbekiston Respublikasi Qonunining kuchga kirish kunigacha deb belgilansin. 3. Sogʻliqni saqlash vazirligi manfaatdor vazirliklar va idoralar bilan birgalikda 2017-yil 31-dekabrgacha boʻlgan muddatda Oʻzbekiston Respublikasi Vazirlar Mahkamasiga “Inson organlari, toʻqimalari va (yoki) hujayralarini transplantatsiya qilish haqida”gi Oʻzbekiston Respublikasi Qonuni loyihasini belgilangan tartibda kiritsin, unda jumladan transplantatsiya xizmatini rivojlantirishning yuridik mexanizmlari taʼminlanishi yuzasidan qatʼiy nazorat belgilanishini hamda transplantatsiyadan keyingi davrda bemorlarning doimiy dispanser kuzatuvi amalga oshirilishini nazarda tutsin. 4. Mazkur qarorning bajarilishini nazorat qilish Oʻzbekiston Respublikasi sogʻliqni saqlash vaziri A.K. Shodmonov zimmasiga hamda Oʻzbekiston Respublikasi Vazirlar Mahkamasining Sogʻliqni saqlash, ekologiya, atrof muhitni muhofaza qilish, jismoniy tarbiya va sport masalalari axborot-tahlil departamentiga yuklansin.
Oʻzbekiston Respublikasi Prezidentining ayrim qarorlariga oʻzgartirishlar kiritish toʻgʻrisida
(resolution, 2021-04-30)

Oʻzbekiston Respublikasi Prezidentining “Matbuot va axborot sohasida boshqaruvni yanada takomillashtirish toʻgʻrisida” 2017-yil 11-avgustdagi PF-5148-son Farmoniga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining “Alisher Navoiy nomidagi Oʻzbekiston milliy kutubxonasi — axborot resurs markazi faoliyatini tashkil etish chora-tadbirlari toʻgʻrisida” 2012-yil 20-martdagi PQ-1729-son qarori 2-ilovasining rus tilidagi matni quyidagi tahrirda bayon etilsin: 1. Tangriyev L.X. — generalniy direktor Uzbekskogo agentstva po pechati i informatsii, predsedatel Soveta 2. Abduazizov A.A. — direktor Natsionalnoy biblioteki Uzbekistana, zamestitel predsedatelya Soveta 3. Umarov O.M. — perviy zamestitel ministra po razvitiyu informatsionnix texnologiy i kommunikatsiy 4. Akilova K.B. — zamestitel ministra kulturi 5. Begimkulov U.Sh. — zamestitel ministra visshego i srednego spetsialnogo obrazovaniya 6. Saʼdullayev A.Z. — zamestitel ministra narodnogo obrazovaniya 7. Yusupaliyev B.K. — perviy zamestitel ministra zdravooxraneniya 8. Xolmuxamedov M.M. — perviy zamestitel ministra visshego i srednego spetsialnogo obrazovaniya — direktor Sentra srednego spetsialnogo professionalnogo obrazovaniya 9. Aʼlamov U.B. — generalniy direktor Agentstva “Uzarxiv” 10. Abduxalimov B.A. — vitse-prezident Akademii nauk 11. Babajanov M.K. — zamestitel generalnogo direktora Agentstva po intellektualnoy sobstvennosti 12. Maxmadaliyev B.X. — zamestitel predsedatelya Soveta federatsii profsoyuzov Uzbekistana 13. Teshabayev T.Z. — rektor Tashkentskogo universiteta informatsionnix texnologiy imeni Muxammada al-Xorazmiy 14. po doljnosti — rektor Tashkentskogo gosudarstvennogo instituta iskusstv i kulturi 15. Abduazizova D.A �� direktor informatsionno — bibliotechnogo tsentra Tashkentskoy oblasti “Turon” 16. Tursunov K. — ucheniy sekretar Natsionalnoy biblioteki Uzbekistana, otvetstvenniy sekretar Soveta 2. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasiga qisman oʻzgartirishlar kiritish toʻgʻrisida” 2017-yil 21-avgustdagi PQ-3226-son qarori 2-ilovasining rus tili matnidagi “Kuriruyemie ministerstva, vedomstva i drugiye organizatsii” boʻlimidan 5-band chiqarib tashlansin.
Tijorat banklari kapitalining monandligiga qoʻyiladigan talablar toʻgʻrisidagi nizomga oʻzgartirishlar kiritish haqida
(resolution, 2026-01-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni, Oʻzbekiston Respublikasi Prezidentining 2017-yil 12-sentabrdagi PQ-3270-son “Respublika bank tizimini yanada rivojlantirish va barqarorligini oshirish boʻyicha chora-tadbirlar toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 13-iyundagi 14/3-son qarori (roʻyxat raqami 2693, 2015-yil 6-iyul) (Oʻzbekiston Respublikasi qonun hujjatlari toʻplami, 2015-y., 27-son, 360-modda) bilan tasdiqlangan Tijorat banklari kapitalining monandligiga qoʻyiladigan talablar toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-band quyidagi tahrirda bayon etilsin: “3. 2017-yilning 1-oktabridan boshlab tijorat banklari ustav kapitalining eng kam miqdori 100,0 mlrd. soʻmni tashkil etishi lozim. Faoliyat koʻrsatayotgan tijorat banklari 2019-yilning 1-yanvariga qadar ustav kapitalini ushbu miqdorga yetkazishlari lozim.”. 2. 4-banddagi “kapitali eng kam miqdori” degan soʻzlar “kapitalining” degan soʻz bilan almashtirilsin. 3. 34-band quyidagi tahrirda bayon etilsin: “34. Regulyativ kapitalning tavakkalchilikni hisobga olgan holdagi aktivlarning umumiy summasiga nisbati 12,5 foizdan kam boʻlmasligi kerak. Regulyativ kapitalning monandlik koeffitsiyenti K1 quyidagi tarzda hisoblanadi: 2019-yil 1-yanvardan boshlab banklar tavakkalchilikni hisobga olgan holdagi aktivlarning 3,0 foizi miqdoridagi kapitalni konservatsiya qilish buferini hisobga olgan holda K1 ning eng kichik darajasini 0,13 (13,0 foiz) miqdorida taʼminlashlari shart. Kapitalning konservatsiya buferi tavakkalchilikni hisobga olgan holdagi aktivlarning 3,0 foizi miqdoridagi qoʻshimcha zaxiradan iborat. Bunday zaxiradan maqsad banklar tomonidan moliyaviy va iqtisodiy qiyinchilik davrlarida zararlarni qoplash uchun ishlatilishi mumkin boʻlgan kapital zaxirasining taʼminlanishini kafolatlash hisoblanadi.”. 4. 36-band quyidagi tahrirda bayon etilsin: “36. Kapitalning konservatsiya buferi tavakkalchilikni hisobga olgan holdagi barcha aktivlarning 3,0 foizi sifatli I darajali kapital boʻlishini hisobga olgan holda va Bazel 3 meʼyorlariga muvofiq K2 koeffitsiyenti 2017-yilning 1-yanvaridan 0,095 (9,5 foiz) va 2019-yilning 1-yanvaridan 0,10 (10,0 foiz) miqdoridan kam boʻlmasligi lozim.”. 5. 37-bandning jadvali quyidagi tahrirda bayon etilsin: “ Kapitalning monandligiga qoʻyilgan minimal talablar (%) Talab kuchga kirish sanasi Regulyativ kapitalga, (K1) I darajali kapitalga, (K2) I darajali asosiy kapitalga 01.01.2017 12,5 9,5 7,5 01.01.2019 13 10 8 ”.
Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida
(resolution, 2017-10-20)

Oʻzbekiston Respublikasi Prezidentining “Iqtisodiyotning bazaviy tarmoqlarida loyiha ishlari samaradorligini oshirish borasidagi qoʻshimcha chora-tadbirlar toʻgʻrisida” 2017-yil 14-martdagi PQ-2831-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Vazirlik va idoralar bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” aksiyadorlik jamiyati boshqaruvi raisi A.J. Ramatov zimmasiga yuklansin. 1. Oʻzbekiston Respublikasi Prezidentining ““Angren” erkin industrial zonasi hududida rezinotexnika buyumlari zavodi qurilishini tashkil etish chora-tadbirlari toʻgʻrisida” 2014-yil 4-dekabrdagi PQ-2269-sonli qarori ilovasida “Xolmoʻminov S.A. — “Oʻzogʻirneftgazkimyoloyiha” instituti direktori” soʻzlari “lavozimi boʻyicha — “OʻzInjiniring” Respublika loyiha instituti direktori” soʻzlari bilan almashtirilsin. 2. Oʻzbekiston Respublikasi Prezidentining ““Navoiyazot” AJ negizida polivinilxlorid (PVX), kaustik soda va metanol ishlab chiqarish kompleksi qurilishi” investitsiya loyihasini amalga oshirish chora-tadbirlari toʻgʻrisida” 2014-yil 16-dekabrdagi PQ-2272-sonli qarori ilovasida “Xolmoʻminov S.A. — “Oʻzogʻirneftgazkimyoloyiha” instituti direktori” soʻzlari “lavozimi boʻyicha — “OʻzInjiniring” Respublika loyiha instituti direktori” soʻzlari bilan almashtirilsin. 3. Oʻzbekiston Respublikasi Prezidentining ““Navoiyazot” AJda ammiak va karbamid ishlab chiqarishini qurish” investitsiya loyihasini amalga oshirish chora-tadbirlari toʻgʻrisida” 2015-yil 21-iyuldagi PQ-2377-sonli qarorining 2-ilovasida “Xolmoʻminov S.A. — “Oʻzogʻirneftgazkimyo-loyiha” instituti direktori” soʻzlari “lavozimi boʻyicha — “OʻzInjiniring” Respublika loyiha instituti direktori” soʻzlari bilan almashtirilsin. 4. Oʻzbekiston Respublikasi Prezidentining ““Navoiyazot” AJda azot kislotasi ishlab chiqarishni tashkil qilish” investitsiya loyihasini amalga oshirish chora-tadbirlari toʻgʻrisida” 2016-yil 15-apreldagi PQ-2521-sonli qarori 2-ilovasida “Xolmoʻminov S.A. — “Oʻzogʻirneftgazkimyoloyiha” instituti direktori” soʻzlari “lavozimi boʻyicha — “OʻzInjiniring” Respublika loyiha instituti direktori” soʻzlari bilan almashtirilsin. 5. Oʻzbekiston Respublikasi Prezidentining ““Shoʻrtangazkimyo” kompleksining ishlab chiqarish quvvatini kengaytirish” investitsiya loyihasini amalga oshirish chora-tadbirlari toʻgʻrisida” 2016-yil 20-iyundagi PQ-2551-sonli qarori 2-ilovasida “Xolmoʻminov S.A. — “Oʻzogʻirneftgazkimyoloyiha” instituti direktori” soʻzlari “lavozimi boʻyicha — “OʻzInjiniring” Respublika loyiha instituti direktori” soʻzlari bilan almashtirilsin.
“Ezgu maqsad” xalqaro xayriya jamoat fondi faoliyatini yanada tashkil etish chora-tadbirlari toʻgʻrisida
(resolution, 2017-10-19)

Oʻzbekiston Respublikasi Prezidentining 2017-yil 7-fevraldagi PF-4947-son Farmoni bilan tasdiqlangan “Xalq bilan muloqot va inson manfaatlari yili”da 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini amalga oshirish Davlat dasturini bajarish yuzasidan hamda aholini ijtimoiy muhofaza qilish va salomatligini himoya qilish tizimini yanada takomillashtirish, shuningdek “Ezgu maqsad” xalqaro xayriya jamoat fondi faoliyatini tashkil etishga doir vazifalarni amalga oshirishni davom ettirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Ezgu maqsad” xalqaro xayriya jamoat fondini tashkil etish toʻgʻrisida” 2017-yil 14-iyuldagi PQ-3135-son qarori bilan “Xorazm shakar” AJ, “Angren shakar” MChJ va bir qator xorijiy kompaniyalarning “Ezgu maqsad” xalqaro xayriya jamoat fondini tashkil etish toʻgʻrisidagi tashabbusi qoʻllab-quvvatlanganligi maʼlumot uchun qabul qilinsin. 2. “Ezgu maqsad” xalqaro xayriya jamoat fondiga, istisno tariqasida, Fondning vakolatli bank tomonidan xizmat koʻrsatiladigan hisob raqamlariga xorijiy jismoniy va yuridik shaxslardan begʻaraz asosda mablagʻlar olishiga ruxsat etilsin. 3. “Ezgu maqsad” xalqaro xayriya jamoat fondi olingan mablagʻlardan Fondning ustavdagi vazifalariga qatʼiy muvofiq ravishda maqsadli va manzilli foydalanilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov hamda ijro etuvchi direktor vazifasini vaqtincha bajaruvchi K.K. Sharipova zimmasiga yuklansin.